Casalduni

**Casalduni** éte 'nu comune tagliáne de 1.492 crestiáne d'a Provinge de Benevende in Campania. 

## Sciugrafije fiseche
Sus 'a falde SW d'u monde *Ciccio* (400 m) e sus 'a destre d'u fiume Tammaro.
Jè lundane da 'u capeluèche sue cchiù o mene 24&nbsp;km.

Face parte d'a Comunitate mundane zone Tammaro Ierte.

Reggione Agraria n. 4 - Colline d'u Calore Irpinio 'nferiore.

Tène 'n'escursione altimetreche pare a 549 m.s.l.m. cu 'ma minime de 127 m.s.l.m. e 'na massime de 676.

'A superficie agricole sue ausate jè de 1.320,88 ettare (ha) aggiornate a l'anne 2000, date e cifre Camere de Commercio de Benevende, masce 2007.

## Economije
*Prodotte*: uegghie, vine e pascole bbuene.

## Storie
Faceve parte andicamende d'a *Colonia telesine*, cumme demostrane certe rinveneminde de iscriziune acchiate jndr'à 'u territorie sue.

Da 'u nome se penze ca in origgene ere 'nu *casale* relativamende recende e cchiù piccinne d'u paese de Ponde.

Sotte a le Normanne facìe parte d'a baronìe de *Fenucchio*, sotte a le Sveve a 'na *Domina Sibilia de Casaltuno*, sotte le Angioine a le *Sus*, a le *Shabran*, a 'u capitane *De Attendolis*, a le *Caracciolo*, a le *Carafa*, e sotte a le Spagnule a le Sarriano ca ne onne purtate 'u titele de conde 'mbonde a l'inizie d'u XX sechele.

'Mbonde a 'u 1811, facìe sembre parte d'u Pringipate Ultra e 'mbonde a 'u 1861 d'u Molise. Passò allore a 'a Provinge de Benevende.

### Massacre piemondese de Pondelandolfo e Casalduni
Casalduni jè famose pe essere state, 'nzieme a Pondelandolfo e a Campolattaro, 'u 14 aguste 1861, tiatre de 'n'eccidie, perpetrate da l'Esercite piemondese cumme rappresaglie d'u massacre de 40 surdate e 4 carabbenire effettuate da cchiù o mene docinde brigande da 'u cerretese Cosimo Giordano. Pe vendette 'nu battagglione de 500 bersagliere cumandate da 'u colonnelle Pier Eleonoro Negri (future sinnache de Melàne) massacrò cchiù de 200 cetadine e destruggìe 'u paese incendiannele: 'nu sbuènne de femmene avenèrene stuprate apprime de essere accise e non ge furene consegnate date ufficiale sus a 'u numere totale de le muèrte d'a repressione. 
Da fonde non ufficiale se penze ca le muèrte de stu massacre onne state cchiù de 2.000 cetadine.

Strage simile avenerene fatte pure a Scurcola Marsicana, Pizzoli, Isernia, Montefalcione. 

A 'a strage 'u gruppe musecale de le Stormy Six ave dedicate 'na canzone ca se chiame probbie *Pondelandolfo*.

## Monuminde e luèche de inderesse
* *Castelle Ducale*, de epoche medievale e proprietà comunale restrutturate, pe visite guidate abbesogne condattà 'u comune. 
* *Torre de Racchi*, 'na torre de avvistamende d'u XVII sechele, da restrutturà, proprietà erede Racchi.
* *Chiesere de San Rocco* d'u XVIII sechele, combletamende restrutturate.
* *Chiesere Sanda Marije Assunde*.

## Manifestaziune e sagre
* *Dramma Sacro*- 31 aguste, 'a manifestazione ave pe condenute'a vite de Gesù, Sanda Rita da Cascia, Sanda Filumene e San Gerardo.
* *Palio Castrum Casaldonis* jndr'à 'u mese de luglie.

## Evoluzione demografeche

## Amministrazione

## Note


## Bibbliografije
* Gigi Di Fiore *1861. Pontelandolfo e Casalduni un massacro dimenticato*, Grimaldi &  C. editori, 1998
*
*
*  
* 
* 

## Collegaminde fore a Uicchipèdie
*Documento storico
*Informazioni su Gruppo Folk Fontana Vecchia
*Video d'a canzone Pondelandolfo sus a Youtube